Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 152

2. Ha az egyik Fél úgy ítéli meg, hogy a másik Féltől származó és a Jegyzőkönyv hatálya alá tartozó termékek importjára olyan megnövekedett mennyiségben vagy olyan feltételekkel kerül sor, amely komoly kárt okoz az importáló Félnek a hasonló vagy közvetlenül versenyző termékeket előállító termelőinek vagy ilyen károkozással fenyeget, a Jegyzőkönyv 14. Cikke szerint konzultációt kérhet, azzal a céllal, hogy megállapodás jöjjön létre a kérdéses kategóriára vonatkozóan megfelelő mennyiségi keret meghatározására. A megállapított mennyiségi keret nem lehet semmiképpen sem alacsonyabb mint annak az importnak a 110%-a, amely a kérdéses termékkategóriában a másik Féltől származva abban a 12 hónapos időszakban valósult meg, amelynek a vége két hónappal — vagy ha adatok nem állnak rendelkezésre, három hónappal — időben megelőzi azt a hónapot, amelyben a konzultációt kérik.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes